######  Osnovna škola „VERUDA PULA“

###### Banovčeva 27, Pula

######

###### OBRAZLOŽENJE FINANCIJSKOG PLANA ZA 2024.GODINU

**UVODNI DIO: Sažetak djelokruga rada škole**

OŠ Veruda Pula ustrojena je kao jedinstvena javna ustanova. Djelatnost osnovnog školovanja obuhvaća odgoj i obrazovanje djece i mladih, a obavlja se kao javna služba na temelju nacionalnog kurikuluma, nastavnog plana i programa, školskog kurikuluma, državnog pedagoškog standarda, zakona i propisa donesenih na temelju zakona. Osnivač je Grad Pula. S općim odgojem i obrazovanjem, učenici dobivaju temeljna znanja potrebna za život, otvara im se mogućnost daljnjeg školovanja i postiže se jednakost odgojno obrazovnih mogućnosti. Škola Veruda u školskoj godini 2023/2024 broji 514 učenika, 24 razredna odjela i 70 zaposlenika. Nastava se odvija u jednoj smjeni.

Nastava se odvija u oblicima: redovna, izborna, dodatna i dopunska, a izvodi se prema Godišnjem kurikulumu koje je donijelo Ministarstvo znanosti i obrazovanja.

U izradi plana za 2024.g. pridržavali smo se Upute za izradu proračuna Grada Pule za 2024.-2026., Kl. 024-01/23-01/870, Ur.br.: 2163-7-06-0291-23-2 od 14.09.2023.

Ukupni rashodi u Prijedlogu financijskog plana za 2024. (dalje u tekstu “plan”) godinu iznose 1.986.422,00 eura i raspoređeni su po programima / aktivnostima / projektima.

**OBRAZLOŽENJE općeg dijela financijskog plana**

U općem dijelu prijedloga plana procjenjeni su prihodi i primici potrebni za izvođenje svih aktivnosti i projekata koje trebaju biti realizirani tijekom 2024. godine, kao i projekcije za naredne dvije godine. Ovdje je za isto razdoblje dat pregled rashoda i izdataka, s obzirom na to jesu li to izdaci poslovanja ili za nabavu nefinancijske imovine, te je iskazan donos procjenjenog viška iz prethodne godine.

Podaci su izvedeni iz posebnog dijela plana proračuna.

**OBRAZLOŽENJE posebnog dijela financijskog plana**

* Aktivnost: Decentralizirane funkcije osnovnoškolskog obrazovanja

Osnovne škole, kojima je osnivač Grad Pula, financiraju se temeljem Odluke o kriterijima i mjerilima za osiguravanje minimalnog financijskog standarda javnih potreba u osnovnom školstvu Grada Pule.

Sredstva decentralizacije se sastoje od materijalnih i financijskih rashoda čija je ukupna vrijednost u jednoj godini definirana navedenom Odlukom za svaku pojedinu godinu, te od ostalih decentraliziranih rashoda.

Cilj je financiranje općih i materijalnih troškova škole i održavanje školskog objekta. Iz decentraliziranih sredstava podmiruju se troškovi za uredski materijal i ostale materijalne rashode, energiju, prijevoz učenika, te zdravstvene preglede zaposlenika prema kriteriju iz važećeg Temeljnog kolektivnog ugovora.

Za 2024. godinu planirano je raspolaganje s 3.234,10 eura mjesečno, odn. s 38.809,20 eura godišnje.

Potrošnju decentraliziranih sredstava, temeljem iskustvenog ključa predhodnih godina i najave promjena cijena proizvoda i usluga, planirali smo na raznim materijalnim rashodima.

Namjena i vrijednost ostalih decentraliziranih rashoda također je limitirana proračunom Grada Pule. Iz ovih sredstava, temeljem Upute osnivača, planiramo financirati energente, prijevoz učenika putnika, sistematske preglede zaposlenika i dio obveznog tekućeg održavanja škole. Za 2024. godinu smo planirali u ove svrhe utrošiti 82.973,00 eura.

Iako bi prema pokazateljima porasta cijena rashodovna strana trebala biti znatno veća, kriteriji za osiguravanje minimalnog financijskog standarda nisu promjenjeni već dugi niz godina, pa su troškovi po vrsti iskazani gotovo na istoj razini. U očekivanju promjene kriterija, projekcije za 2025. i 2026. godinu iskazane su u nešto većem iznosu u odnosu na 2024.g.

* Aktivnost: Administrativno, tehničko i stručno osoblje

Temeljem Upute Ministarstva financija za izradu proračuna u Proračun Grada Pula uključeni su rashodi za zaposlene koji se isplaćuju iz državnog proračuna. U troškove su uključene plaće, naknade, prijevoz zaposlenika i ostali nespomenuti rashodi.

Pravni osnov za ostvarivanje prava temeljem radnog odnosa zaposlenika u osnovnom školstvu je slijedeći:

* Temeljni kolektivi ugovor za zaposlenike i namještenike u javnim službama (NN 56/22)
* Kolektivni ugovor za zaposlenike u osnovnoškolskim ustanovama (NN 51/18)
* Odluka o isplati materijalnih i nematerijalnih prava te drugih naknada za zaposlenike u osnovnoškolskim ustavnovama (NN 60/22)

Za ove potrebe visina planiranih sredstava iznosi 1.387.300,00 eura

Procjene za 2025. i 2026. godinu temeljili smo samo na povećanju za staž zaposlenika, s obzirom da drugih saznanja o promjenama prava u svezi plaća i naknada još nemamo.

* Aktivnost: Produženi boravak u osnovnim školama

Rad i financiranje produženog boravka temelji se na Odluci o organizaciji i načinu financiranja Programa produženog boravka u osnovnim školama kojih je osnivač Grad Pula, donesen 14. svibnja 2010. godine; te Odluci o izmjenama i dopunama Odluke o organizaciji i načinu financiranja Programa produženog boravka u osnovnim školama kojima je osnivač Grad Pula, Kl.: 602-02/14-01/86 ; Ur.br.: 2168/01-05-02-0291-14-2 od 30.rujna 2014.g.

U školskoj godini 2022/2023 rad je bio organiziran kroz šest grupa. Pedagoškim standardom definiran je opitimalan broj od 20 učenika u odjeljenju bez učenika s teškoćama. S obzirom na tu činjenicu programom produženog boravka mogli smo obuhvatiti učenike od prvog do trećeg razreda.

Zbog kontinuiranih upita roditelja učenika četvrtih razreda i potrebe da se i oni uključe u program produženog boravka u prijedlogu financijskog plana povećali smo broj skupina sa 6 na 7. Zaposlenika/učitelja sedme grupe planirali smo zaposliti na određeno radno vrijeme.

Financiranje produženog boravka sastoji se od:

* financiranja plaća i naknada zaposlenima u produženom boravku, gdje puna cijena programa iznosi 81,62 eur mjesečno
* financiranja namirnica za prehranu učenika, učenički potrošni materijal i sl. Cijena ove usluge je 3,32 eur po danu prisustva djeteta u produženom boravku. Dijete se smatra prisutnim ukoliko ga roditelj nije odjavio na način kako je definirano Ugovorom škole i roditelja.

Ovisno o prebivalištu roditelja i djeteta, kriteriji sufinanciranja cijene produženog boravka se razlikuju:

###### Sufinanciranje plaća i materijalnih prava zaposlenih u produženom boravku

Prebivalište na području Grada Pula:

Počevši od 2015.godine, primjenjuje se Odluka od 30. rujna 2014. Godine kojom je sufinanciranje grada u visini od 80% određeno fleksibilnije na način da se iznos od 15,92 eura (120,00 kuna) koji se odnosi na sufinanciranje plaće učiteljice od strane roditelja mora obavezno uvrstiti u pozicije plaće te na taj način umanjiti sredstva koja se izdvajaju iz gradskog proračuna.

Na sjednici Gradskog vijeća Grada Pule održanoj dana 06.06.2023. godine donesena je Odluka o socijalnoj skrbi, te se u čl. 15 donose subvencije u cijeni programa produženog boravka u osnovnim školama.

Prebivalište na području drugih općina i gradova:

Olakšice u plaćanju mogu imati i roditelji djece koja sudjeluju u programu produženog boravka, a nemaju prebivalište na području Grada Pule, ovisno o Odlukama o socijalnoj skrbi općina i gradova na čijem području imaju prebivalište.

###### Sufinanciranje kupnje namirnica i drugih materijalnih rashoda u produženom boravku

Glavnina ove skupine rashoda su namirnice za pripremu hrane učenicima koji koriste ovu uslugu. Zbog stalnog porasta cijena namirnica i energenata, na Aktivu ravnatelja osnovnih škola Grada Pule, predložena je i prihvaćena potreba za povećanjem cijene prehrane u produženom boravku.

Na 17. sjednici Školskog odbora osnovne škole Veruda Pula, održanoj dana 30.08.2022. godine, ravnateljica je predložila, a školski odbor privatio nove cijene marende i ručka. Od 01.09.2022. godne, cijena prehrane u produženom boravku za svaki dan prisustva iznosi. 3,32 eur.

U smislu **izvora financiranja**, prihodi i rashodi za ovu namjenu planirani su iz četri izvora: sredstva sufinanciranja roditelja, sredstva Grada Pula, sredstva drugih općinskih proračuna, te Državna sredstva (Odluka o sufinanciranju programa za pružanje dodatne potpore učenicima osnovnih i srednjih škola raseljenim iz Ukrajine u školskoj godini 2023./2024. (KLASA: 016-01/23-01/00497; URBROJ:533-07-23-0001, od 24.08.2023.).

Iz sredstava Grada Pula financirali bismo dio plaće, naknade i materijalna prava, a financijski okvir za realizaciju plana iznosi 139.210,00 eura.

Iz sredstava sufinanciranja roditelja financirali bismo dio plaće, naknade i materijalna prava, ali i izdatke za edukaciju učitelja u produženom prema programu Agencije za odgoj i obrazovanje, te materijalne troškove neophodne za rad ovog programa. Financijski okvir za realizaciju plana iznosi 106.000,00 eura.

Iz sredstava općinskih proračuna financirali bismo dio plaće, naknade i materijalna prava i materijani trošak za prehranu učenika koji sudjeluju u programu. Financijski okvir za realizaciju plana iznosi 18.000,00 eura.

Roditeljski udio u cijeni produženog boravka Državni proračun financira temeljem Odluke o sufinanciranju programa za pružanje dodatne potpore učenicima raseljenima iz Ukrajine.

Procjene za 2025. i 2026. godinu temeljili smo na rashodima ovog programa u 2024.g.

* Aktivnost: Redovni program odgoja i obrazovanja

Redovni program odgoja i obrazovanja obuhvaća različite aktivnosti funkcioniranja rada škole, koje nisu obuhvaćene drugim, zasebnim programima. Može se razlikovati iz godine u godinu ovisno o programima, projektima, investicijama i raznim drugim ulaganjima u zgradu, opremu i razvoj kadrova.

U 2024. godini smo planirali prihode iz slijedećih izvora financiranja i njihovo namjensko trošenje kako slijedi:

* U našoj osnovnoj školi je tijekom kalendarske 2018. godine osnovana školska zadruga. Očekujemo da ćemo prodajom učeničkih radova ostvariti primitke, iz kojih bismo financirali izdatke za putovanje na prodajne izložbe, nabavu novih materijala potrebnih za učeničke proizvode i sl.
* Planirali smo da ćemo ostvariti vlastite prihode temeljem Ugovora o zakupu školskih prostorija u visini 7.000,00 eur.

Natječajem odabiremo zakupnike školske dvorane, učionica za razne tečajeve i sl. Ukoliko uspijemo u realizaciji plana, dio prihoda bismo potrošili za usluge tekućeg i investicijskog održavanja, sitan inventar, kao i za nefinancijsku imovinu.

Pravni osnov je Odluka Grada Pule o uvjetima i postupku za uzimanje i davanje u zakup prostora i opreme u predškolskim i školskim ustanovama koji je osnivač Grad Pula (Službene novine Grada Pule 11/07, 9/11)

* Prihodi za posebne namjene su sufinanciranje roditelja odn. učenika u redovnim školskim aktivnostima, prihode od drugih za financiranje troškova zajedničkih zaposlenika i ostale prihode. Planirane prihode trošili bismo namjenski na materijalne rashode kao što su rashodi u svezi službenih putovanja, rashodi za uredski materijal i sirovine za školsku marendu.
* Iz državnog proračuna, za aktivnosti koje nisu redovne place i naknade zaposlenika, tijekom 2024. godine očekujemo 111.700,00 eura prihoda. Obrazloženje dajemo kroz obrazloženje namjene očekivanih primitaka:
* rashode za zaposlene – očekujemo da ćemo ostvariti primitke temeljem naknade za rad mentora. Pravni osnov financiranja je Odluka o sufinanciranju rada mentora i ispitnih povjerenstava učitelja i nastavnika u osnovnim I srednjim školama u 2019. (od 03.04.2019. KLASA:402-01/19-010/00004; URBROJ:533-06-19-0001)
* Rashodi za nabavu namirnica za pripremu školske marede za sve učenike škole, temeljem Odluke o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2023./2024. ( NN 87/2023)
* Naknade voditelju Županijskog stručnog vijeća
* Naknada za službeni put na državna predmetna natjecanja učenika
* ostale naknade kućanstvima:

odnose se na naknade roditeljima djece s poteškoćama za prijevoz djece u/iz škole temeljem Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima za školsku godinu 2023./2024.; i na bezpovratni radni materijali za učenike (radni udžbenici)

* rashodi za nabavu proizvedene dugotrajne imovine - temeljem Odluke o sufinanciranju školskih knjižnica od strane MZOŠ objavljene 09.10.2012. g. očekujemo primitak koji je potrebno utrošiti na nabavu knjiga za knjižnicu.
* U rashodima skupine “424”- knjige obuhvaćen je i trošak za nabavu udžbenika za učenike škole
* Iz proračuna Istarske županije planirali smo primitak 2.600,00 eur koji se odnosi na provedbu projekta zavičajne nastave i pokriće troška prijevoza učenika na županijska natjecanja.
* Primici od osiguranja: planiran je primitak osnovom naplate šteta u ukupnoj vrijednosti 1.500,00 eura. Trošak ovih sredstava planiran je na pozicijama nabave sitnog inventara i na uslugama tekućeg i investicijskog održavanja.

Za projekt “Građanskog odgoja” koji će se provoditi u petim i šestim razredima planirane su dvije grupe. Za to su osigurana sredstva u visini 5.080,00 eura.

Pravni temelj je: Ugovor o financiranju programa građanski odgoj i obrazovanje (između Grada Pule i Škole) i Odluka Škole o provedbi građanskog odgoja

* Zbog ostalih nespomenutih prihoda, planirani su i ostali nespomenuti troškovi u visini 100 eura.

Procjene za 2025. i 2026. godinu temeljili smo na rashodima ovog programa u 2024.g.

Kao dio aktivnosti redovnog programa planiran i potencijalni ostvareni višak iz 2023. godine. Vrijednost od 16.000,00 eura viška procjenjujemo da će se sastojati od viška od pruženih usluga, viška od sufinanciranja, viška pomoći iz državnog proračuna i viška pomoći iz općinskih proračuna. Unutar svake skupine navedeni su očekivani troškovi.

* Aktivnost: Pomoćnici u nastavi

Budući da su pomoćnici djeci s određenim poteškoćama u razvoju prepoznati kao nužni, i nadalje ih uključujemo u nastavni proces.

Financirani su temeljem Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI“ referentni broj SF.2.4.06.01. Europskog socijalnog fonda plus u sklopu programa, Učinkoviti ljudski potencijali 2021.-2027. i Pravilnika o pomoćnicima u nastavi i stručnim komunikacijskim posrednicima (Narodne novine br.: 102/18, 59/2019 i 22/2020).

Aktivnosti pomoćnika, odnosno naknada za njihov rad, planirana je po satnici od 6,65 eur, bruto I, što za 6 planiranih pomoćnika za godinu 2024. iznosi 73.950,00 eur.

Ukupni trošak je prema Uputi proračunskim korisnicima za izradu financijskog plana za 2024-2026 planirano u omjeru 60,14 : 39,86 gradska sredstva i sredstva pomoći za pojekt.

Projektom je priznat trošak :

* Naknade za rad pomoćnika prema tjednom zaduženju
* Prijevoz na posao i s posla
* Naknade na koje imaju pravo iz Kolektivnog ugovora za zaposlenike u osnovnom školstvu
* Sanitarni pregled, polaganje rada na siguran način i zaštite od požara
* Dnevnice za službeni put (pratnja učenika na izletu i sl.)

Procjene za 2025. i 2026. godinu temeljili smo na rashodima ovog programa u 2024.g.

* Aktivnost: Pomoć socijalno ugroženoj kategoriji građana

Opći prihodi i primici

Na sjednici Gradskog vijeća Grada Pule održanoj dana 06.06.2023. donesena je ODLUKA O SOCIJALNOJ SKRBI (Službene novine Grada Pule 06/23). Kao oblik pomoći iznad socijalnog standarda, u točci 2. donesena je subvencija u cijeni programa produženog boravka u osnovnim školama (čl.15).

Temeljem te odluke za 2024. godinu planirana sredstva su zadana procjenom Upravnog odjela Grada Pula i iznose 5.000,00 eura.

Procjene za 2025. i 2026. godinu temeljili smo na rashodima ovog programa u 2024.g.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

I nadalje će nam prioritet biti pružanje usluge osnovnoškolskog obrazovanja i odgoj naših učenika. Nastojati ćemo i u naredne tri godine podići kvalitetu nastave na što višu razinu, i to stalnim i kvalitetnim usavršavanjem nastavnika, te podizanjem materijalnih i drugih uvjeta, prema našim mogućnostima, na viši standard.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja, te druge školske projekte, priredbi i manifestacija.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Prolazna vrijednost | Izvor podataka | Ciljana vrijednost(2023.) | Ciljana vrijednost(2024.) | Ciljana vrijednost(2025.) |
| Povećanje broja učenika koji su uključeni u različite školske projekte (Skriveno blago) /priredbe/manifestacije | Učenike se potiče na izražavanje kreativnosti, talenta i sposobnosti kroz ovakve aktivnosti | Broj | 350 | Škola | 250 | 300 | 350 |
| Sudjelovanje na različitim županijskim i državnim znanstvenim / sportskim natjecanjima | Učenike se potiče na sportske aktivnosti; na primjenu i proširenje znanja | Broj  | 100 | Škola | 60 | 80 | 150 |
| Uključenost u EU projekte (SNEP Program 2 – Junior) | Učenike i učitelje potiče se na razvoj kreativnosti, uključivanje u projekte; borba protiv svih oblika nasilja | Broj | 80 | Škola | 70 | 100 | 200 |
| Više različitih sadržaja vannastavnih aktivnosti | Uključiti što više djece u različite vannastavne aktivnosti ; ponuditi različite sadržaje prema interesima i sklonostima | Broj | 400 | Škola | 200 | 300 | 450 |

**PODIZANJE RAZINE KREATIVNOSTI I SPOSOBNOSTI UČENIKA**

Poticati će se kvalitetna komunikacija na relacijama profesor – učenik – roditelj, učenik – učenik, učenik – profesor, zaposlenici međusobno kroz zajedničke aktivnosti i druženja, kolektivnim upoznavanjem kulturne i duhovne baštine naše domovine i šire.

Slobodne aktivnosti biti će organizirane preko sportske, novinarske, filmske i dramske grupe, zbora, orkestra, folklora, likovnog stvaralaštava, školske zadruge, domaćinstva, prema mogućnostima škole. Rad skupina u slobodnim aktivnostima predstaviti će se tijekom Sportskog dana, Dana škole, projekta “Skriveno blago Verude”, projektnog dana “Pula kroz vrijeme”.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Školske 2022./2023. godine bilo je 24 razredna odjela, 12 nižih razreda i 12 odjela viših razreda. Školska je godina završila sa ukupno 536 učenika što iznosi 22 učenika po odjelu. Od 536 učenika 306 učenika prošlo je odličnim uspjehom (57%), 177 vrlo dobrim (33%), 51 dobrim (9%) i 1 učenik nedovoljnim uspjehom ( 0,1% - upućen na ponavljanje razreda). Na dopunski rad upućeno je 36 učenika koji su imali ukupno 52 negativne ocjene, sedam je učenika upućeno na popravni ispit u 8. mjesecu. Dvoje je učenika polagalo predmetne/razredne ispite. Tijekom školske godine u pripremnu nastavu hrvatskog jezika bilo je uključeno 6 učenika, koji su kasnije nastavili s dopunskom nastavom učenja hrvatskog jezika.

Svi osmaši upisali su prvi razred srednje škole te nastavljaju sa srednjoškolskim obrazovanjem odabranog profila.

Školske 2022./2023. učenici su opravdano izostali 49,491 sati, neopravdano 133 sata, što ukupno iznosi 49,624 sata izostanka što je 93 sati po svakom učeniku. Opravdani izostanci opravdani su od strane liječnika i roditelja. Uočavamo da je iz godine u godinu sve veći broj opravdanih i neopravdanih izostanaka učenika od 5. do 8. razreda, osobito u 7. i 8. razredu, no ono što smo uočili je i pojava neopravdanih sati u nižim razredima (4. Razred I 2. Razred) što do sad nije bilo tako učestalo.

Dobro vladanje imalo je 218 učenika (40,7%), loše vladanje 10 učenika (1,9 %) i uzorno 307 učenika (57,3%).

Nagrađeno je 16 učenika 8. razreda za odličan uspjeh tijekom svih 8 godina, 3 ućenika za postignute uspjehe na natjecanjima, pisanom pohvalom pohvaljeno je 284 učenika, opomenu je dobilo 23 učenika , ukor 3 učenika, a strogi ukor niti jedan učenik.

Sve izvannastavne aktivnosti održavale su se prema planu (domaćinstvo, nogomet, , badminton, odbojka, likovne radionice, dramske grupe, novinarska grupa, aromaterapija, plesne grupe,mladi tehničari…), učenici su sudjelovali na svim općinskim manifestacijama i natjecanjima, na županijskim gdje su postigli zapažene rezultate.. Učenici su sudjelovali na 17. festivalu matematike, smotri radova „Matematika +“, natjecanju Klokan iz matematike, informatičkom natjecanju Pula moj grad. Također, učenici 8. I 7. Razreda sudjelovali sun a STEM radionici “Škola budućnosti” čiju je provedbu financirao Grad Pula za svoje škole. Učenici drugih razreda sudjelovali su u projektu Zavičajne nastave.

Školske 2022./2023. godina je uspješno završena. Učenici su postigli dobre rezultate na školskim natjecanjima. Županijska, državna i poludržavna natjecanja redovito su se I prema planu održavala. Naši su učenici sudjelovali na gradskom I županijskom natjecanju iz Crvenog križa ( 1. Mjesto na gradskom natjecanju), županijskom natjecanju iz engleskog jezika, geografije, hrvatskog jezika, TK (učenica 5. Razreda pozvana na Državno natjecanje iz TK), LIDRANA, Talijanskog jezika, fizike, matematike, u sportskim aktivnostima - futsalu , mini nogometu, odbojci, sudjelovali sun a poludržavnom natjecanju, a iz odbojke na državnom natjecanju . Za šk. Godinu 2022./23. održana su natjecanja te je ukupno sudjelovalo 46 učenika na školskim natjecanjima iz biologije, kemije, fizike, matematike, hrvatskog jezika, engleskog jezika, talijanskog jezika, geografije, povijesti i tehničke kulture, 17 učenika plasiralo se na županijska natjecanja i to iz hrvatskog jezika, geografije, tehničke kulture, engleskog jezika, fizike, matematike, talijaskog jezika, LIDRANA. Jedna se učenica plasirala na državno iz tehničke kulture te rad učenika na državnu smotru Lidrano. Jedna je učenica osvojila 1. mjesto na informatičkom natjecanju „Pula moj grad" za 2023. godinu u kategoriji "Digitalni crtež”.

 Odgojno djelovanje učitelja ima vidne rezultate što se odrazilo na korektno ponašanje većine učenika i dobru suradnju s roditeljima.

Sukladno Odluci o kriterijima i mjerilima za osiguravanje minimalnog financijskog standarda javnih potreba u osnovnom školstvu na području Grada Pule, pokazatelj uspješnosti realizacije cilja je kontinuirano i redovito podmirivanje rashoda škole, te redovito odvijanje odgojno-obrazovnog procesa što samatramo da smo s uspjehom ostvarili.

Pula, 04. prosinca 2023. godine

Kl.: 400-02/23-01/03

Ur.br.: 2163-7-5-03-23-04

*Voditelj računovodstva Ravnateljica*

 Dragana Kovačić Anita Mokorić Brščić, prof.